Official Journal L 064 , 02/03/2004 P. 0016 - 0020



Ir-Regolament tal-Kummissjoni (KE) Nru 383/2004 ta’ l-1 ta’ Marzu 2004 li jistabblixxi regoli dettaljati għall-applikazzjoni tar-Regolament tal-Kunsill (KEE) Nru 2081/92 dwar is-sommarju tal-punti ewlenin ta’ l-ispeċifikazzjonijiet tal-prodotti. IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-identifikazzjoni u l-ismijiet ta’ l-oriġini għall-prodotti agrikoli u l-oġġetti ta’ l-ikel [1], u b’ mod partikolari l-Artikolu 16 tiegħu, Billi: (1) skond l-Artikolu 4 tar-Regolament (KEE) Nru 2081/92, prodott jew oġġett ta’ l-ikel għandu jħares speċifikazzjoni sabiex ikun eliġibbli biex juża deskrizzjoni ta’ l-oriġini protetta (PDO) jew indikazzjoni ġeografika protetta (IĠP). L-ispeċifijazzjoni tingħata lill-Kummissjoni. (2) L-Artikolu 6(2) tar-Regolament (KEE) Nru 2081/92 jirrikjedi lill-Kummissjoni, jekk tikkonkludi li l-isem jikkwalifika għall-protezzjoni, tippubblika fil-Ġurnal Uffiċjail ta’ l-Unjoni Ewropea l-isem u l-indirizz ta’ l-applikant, l-isem tal-prodott, il-punti ewlenin ta’ l-applikazzjoni, ir-riferenza għal dispożizzjonijiet nazzjonali li jirregolaw il-preparazzjoni, il-produzzjoni jew l-iffabbrikar tal-prodott u, jekk meħtieġ, ir-raġunijiet għall-konklużjoni tagħha, sabiex tista’ ssir oġġezzjoni. (3) Dik il-proċedura tapplika wkol għal talbiet għal emenda ta’ speċifikazzjoni skond l-Artikolu 9 tar-Regolament (KEE) Nru 2081/92. (4) Sabiex tiġi żgurata t-trasparenza tar-rekwiżiti fl-ispeċifikazzjonijiet għall-ismijiet elenkati fir-Reġistru ta’ denominazzjoni protetta ta’ oriġini u indikazzjonijiet ġeografiċi protetti stabbilit skond l-Artikolu 6(3) tar-Regolament (KEE) Nru 2081/92, għandha tiġi ppubblikata fil-Ġurnal Uffiċjail ta’ l-Unjoni Ewropea sommarju tal-punti ewlenin ta’ kull speċifikazzjoni kif previst fl-Artikolu 4(2) ta’ dak ir-Regolament. (5) It-sommarju għandha tintuża għal applikazzjonijiet għar-reġistrazzjoni skond l-artikolu 5 tar-Regolament (KEE) Nru 2081/92. (6) It-sommarju għandha tiġi aġġornata kull darba li tiġi addottata emenda għal speċifikazzjoni skond l-artikolu 9 tar-Regolament u koull aġġornament għandu jiġi ppubblikat fil-Ġurnal Uffiċjali ta’ l-Unjoni Ewropea. (7) Applikazzjonijiet għal reġistrazzoni skond l-artikolu 17 tar-Regolament (KEE) Nru 2081/92 jiġu eżaminati mill-Kumitat previst fl-Artikolu 15 ta’ dak ir-Regolament a bażi ta’ dawn l-istess data. Dawn it-taqsiriet għandhom jiġu ppubblikat bi stadji fil-Ġurnal Uffiċjali ta’ l-Unjoni Ewropea. Għal dak l-iskop, l-Istati Membri għandhom jiżguraw illi jħarsu l-kampjun tat-sommarju u, fejn meħtieġ, jittrasmettu taqsiriet debitament ifformolati lill-Kummissjoni. (8) Għandha tiġi stabbilita formola waħda applikabbli għall-preżentata tat-taqsiriet ta’ l-ispeċifikazzjonijiet għad-denominazzjonijiet ta’ l-Oriġini u l-indikazzjonijiet ġeografiċi għall-pubblikazzjoni fil-Ġurnal Uffiċjali ta’ l-Unjoni Ewropea. (9) Il-miżuri previsti f’dan ir-Regolament huma skond l-opinjoni tal-Kumitat Regolatorju dwar il-protezzjoni ta’ l-indikazzjonijiet ġeografiċi u d-denominazzjoni ta’ l-oriġini għall-prodotti u oġġetti ta’ l-ikel agrikolturali, ADOTTAT DAN IR-REGOLAMENT: L- Artikolu 1 Għal kull denominazzjoni ta’ l-Oriġini u indikazzjoni ġeografika fis-sens tar-Regolament (KEE) Nru 2081/92, għandha ssir sommarju skond il-formola fl-Anness I ta’ dan ir-Regolament. It-sommarju għandha tinkludi l-punti ewlenin ta’ l-ispeċifikazzjoni skond l-Artikolu 4(2) ta’ dak ir-Regolament. Il-punt 3 tat-sommarju għandu jindika t-tip ta’ prodott skond il-klassifika fl-Anness II. Ir-rekwiżiti ewlenin kollha għall-produzzjoni u għat-tqegħid fis-suq, inklużi operazzjonijiet li huma meħtieġa li jsiru fiż-żona ġeografika in kwistjoni, għandhom jiġu indikati b’ mod ċar, preferibbilment fil-punt 4.5 tat-sommarju (Metodu tal-Produzzjoni), L- Artikolu 2 L-Istati Membri għandhom jaċċertaw li ssir kif suppost sommarju kif previst fl-Artikolu u tiġi trasmessa lill-Kummissjoni - ma’ kull applikazzjoni għar-reġistrazzjoni ta’ deskrizzjoni ta’ l-oriġini protetta jew indikazzjoni ġeografika protetta, - ma’ kull talba għal emenda ta’ l-ispeċifikazzjoni ta’ denominazzjoni ta’ l-oriġini jew indikazzjoni ġeografika diġà rreġistrata, fejn l-emenda proposta tinvolvi emenda lit-sommarju, - fi stadji, għal kull denominazzjoni ta’ l-oriġini u kull indikazzjoni ġeografika rreġistrata skond it-Regolament (KEE) Nru 2081/92. L- Artikolu 3 L-Istati Membri għandhom jiżguraw illi l-awtoritajiet kompetenti tagħhom jittrasmettu t-talbiet kollha għall-emenda ta’ speċifikazzjoni lill-Kummissjoni flimkien mal-formola fl-Anness III, inkluża t-sommarju aġġornate fejn jgħodd. L- Artikolu 4 Il-Kummissjoni għandha tippubblika t-sommarju u kull emenda tagħha fil -Ġurnal Uffiċjali ta’ l-Unjoni Ewropea. L- Artikolu 5 Dan ir-Regolament għandu jidħol fis-seħħ fl-20 jum wara li jiġi ppubblikat fil-Ġurnal Uffiċjali ta’ l-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, 1 Marzu 2004. Ghall-Kummissjoni Franz Fischler Membru tal-Kummissjoni [1] ĠU L 208, ta’ l-24.7.1992, p. 1. Regulation as last amended by Regulation (EC) No 806/2003 (ĠU L 122, tas-16.5.2003, p. 1.) -------------------------------------------------- L-Anness I +++++ TIFF +++++ -------------------------------------------------- L-ANNESS II Klassifika ta’ prodotti u oġġetti ta’ l-ikel agrikolturali msemmija fl-Artikolu 1(1) tar-Regolament tal-Kunsill (KEE) Nru 2081/92 I. Prodotti elenkati fl-Anness I tat-Trattat tal-KE maħsuba għall-konsum mill-bniedem: Grupp 1.1. : Laħam frisk (u ġewwieni) Grupp 1.2. : Prodotti tal-laħam (imsajra, immelħa, iffumigati, eċċ.) Grupp 1.3. : Ġobnijiet Grupp 1.4. : Prodotti oħrajn li joriġinaw mill-annimali (bajd, għasel, diversi prodotti tal-ħalib, li ma jikludux butir) Grupp 1.5. : Żjut u xaħmijiet (butir, marġerina, żejt, eċċ.) Grupp 1.6. : Frott, ħaxix u ċereali, friski jew ipproċessati Grupp 1.7. : Ħut frisk, molluski u krustraċji u prodotti derivati minn dawn Grupp 1.8. : Prodotti oħrajn fl-Anness I (ħwawar, eċċ.) II. Oġġetti ta’ l-ikel imsemmija fl-Anness I tar-Regolament (KEE) Nru 2081/92: Grupp 2.1. : Birra Grupp 2.2. : Ilmijiet minerali naturali u ilmijiet minn għejun Grupp 2.3. : Xorb minn estratti tal-pjanti Grupp 2.4. : Ħobż, prodotti tal-għaġina, ħelu, biskotti/bikuttelli u xogħolijiet oħra tal-furnara Grupp 2.5. : Ġomma u reżina naturali Grupp 2.6. : Pasta tal-mustarda Grupp 2.7. : Għaġin III. Prodotti agrikolturali msemmija fl-Anness II tar-Regolament (KEE) Nru 2081/92: Grupp 3.1. : Tiben Grupp 3.2. : Żjut essenzali Grupp 3.3. : Sufra Grupp 3.4. : Ku’ inilja (prodott ewlieni li jori[ina mill-annimali) Grupp 3.5. : Fjuri u pjanti ornamentali Grupp 3.6. : Suf Grupp 3.7. : Fireg taż-żafżâf -------------------------------------------------- L-ANNESS III +++++ TIFF +++++ --------------------------------------------------